মিডিয়ার কল্যাণে আন্নাহাজারে নাম বেশ শোনা গেলেও কেজরিওয়ালের নাম তখন পর্যন্ত মানুষের মাঝে খুব বেশি শোনা যাচ্ছিল না। দুর্নীতিবিরোধী এ আন্দোলনের রাজনৈতিক রূপ দেয়া নিয়ে আন্নাহাজারে এবং কেজরিওয়ালের মধ্যে মতপার্থক্য স্পষ্ট হয়। কেজরিওয়াল চাচ্ছিলেন রাজনৈতিক রূপ দেয়ার মাধ্যমে আন্দোলনকে শক্তিশালী করতে। আন্নাহাজারের ভিন্নমত ছিল। কেজরিওয়াল তাঁর মতাবলম্বীদের নিয়ে ২০১২ সালেই আমআদমি পার্টি গঠন করেন। সবাইকে তাক লাগিয়ে ২৮টি আসন জিতে নেন। অন্য দিকে ’১৩ সালের নির্বাচনে বিজেপি ৩১ আসনে জয় পায়। প্রথম মেয়াদে অর্থাৎ ২৮ ডিসেম্বর ২০১৩ থেকে ১৪ ফেব্রুয়ারি ২০১৪ পর্যন্ত সর্বমোট ৪৯ দিন ক্ষমতায় থেকে ৫০তম দিনে পদত্যাগ করেন। তার দলের সংখ্যাগষ্ঠিতা না থাকায় বিধানসভায় দুর্নীতিবিরোধী বিল পাস করাতে ব্যর্থ হন এবং তিনি পদত্যাগ করেন।